ConseggioLigure/zenamt huggingface dataset:
Italiano: ho la pressione un po’ alta oggi

Ligure: gh’ò a prescion un pittin erta ancheu
Italiano: la pressione degli esami lo rendeva nervoso

Ligure: a prescion di exammi a ô rendeiva nervoso
Italiano: il lavoro è pressoché finito

Ligure: o travaggio o l’é squæxi finio
Italiano: il prestigiatore le chiese di scegliere una carta a caso tra quelle che aveva in mano

Ligure: o zugou da busciolòtti o gh’à domandou de çerne unna carta abrettio tra quelle ch’o l’aiva inte moen
Italiano: qui bisogna finire presto

Ligure: chì beseugna finî fito
Italiano: ci siamo svegliato presto per vedere l’alba

Ligure: se semmo addesciæ de bonn’oa pe ammiâ l’arba
Italiano: sono arrivato presto ed il bar era chiuso

Ligure: son arrivou fito e o buteghin do cafè o l’ea serrou
Italiano: non puoi pretendere di avere sempre ragione

Ligure: no ti peu pretende d’avei delongo raxon
Italiano: ha preteso cento euro per avermi aiutato durante il trasloco

Ligure: o l’à preteiso çento euro pe-o fæto d’aveime aggiuttou co-o stramuo
Italiano: chi l’avrebbe potuto prevedere?

Ligure: chi poeiva preveddilo?
Italiano: il meteorologo prevede pioggia per il resto del mese di aprile

Ligure: o meteoròlogo o prevedde ægua pe-o resto do meise d’arvî
Italiano: lo stregone ha previsto il futuro in base al volo degli uccelli

Ligure: o strion o l’à previsto l’avvegnî pe mezo do xeuo di öxelli
Italiano: mi spiace, il regolamento non prevede questa possibilità

Ligure: me rincresce, o regolamento o no conscidera sta poscibilitæ
Italiano: in televisione ci sono le previsioni del tempo

Ligure: in televixon gh’é e previxoin do tempo
Italiano: il prezzemolo si usa spesso per insaporire il pesce

Ligure: o porsemmo o s’addeuvia de spesso pe dâ do savô a-o pescio
Italiano: il prezzo del biglietto include anche una consumazione

Ligure: o prexo do biggetto o comprende ascì un pasto
Italiano: cerco una buona macchina a un prezzo ragionevole

Ligure: çerco unna boña machina à un prexo raxonou
Italiano: questo è il prezzo del progresso

Ligure: sto chì o l’é o prexo do progresso
Italiano: la sua audacia gli è costata un prezzo molto alto

Ligure: o seu agrecco o gh’é costou un prexo assæ erto
Italiano: il meccanico le ha fatto un prezzo di favore

Ligure: o mecanico o gh’à fæto un prexo da amixi
Italiano: il Priamar domina il porto

Ligure: o Priamâ o batte o pòrto
Italiano: la prigione è sorvegliata dalle guardie giorno e notte

Ligure: a prexon a l’é sorveggiâ da-e guardie giorno e neutte
Italiano: i prigionieri guardavano fuori attraverso l’inferriata

Ligure: i prexonê ammiavan feua pe mezo da ferrâ
Italiano: pensa prima di parlare

Ligure: pensa avanti de parlâ, pensa primma de parlâ
Italiano: non sarò al concerto, prima perché il cantante non mi piace, e poi perché devo lavorare

Ligure: no saiò a-o conçerto, pe primma cösa perché o cantante o no me gusta, e dapeu perché devo travaggiâ
Italiano: alla prima dell’opera c’era due pezzi grossi del ministero

Ligure: a-a primma de l’òpera gh’ea doî pesci gròsci do ministëio
Italiano: sei arrivata prima del previsto, come mai?

Ligure: t’ê arrivâ primma che o previsto, comm’a l’é?
Italiano: mio bisnonno ha combattuto nella prima guerra mondiale

Ligure: mæ besavo o l’à combattuo inta primma guæra mondiale
Italiano: prima o poi dobbiamo decidere cosa fare di quei vestiti vecchi

Ligure: fito ò tardi beseugna che deçidemmo cöse fâ de quelli vestî vegi
Italiano: se continui a guidare così veloce, prima o poi ti faranno una multa

Ligure: se ti væ avanti à guiddâ coscì lesto, fito ò tardi te daian unna bolletta
Italiano: quel paese ha il triste primato degli incidenti stradali

Ligure: quello paise o l’à o triste primmô di açidenti de trafego
Italiano: da quando è arrivata la primavera, i fiori sono sbocciati ovunque

Ligure: da che l’é arrivou a primmaveia, e scioî an buttou da tutte e parte
Italiano: nel prato sono fiorite le prime primavere

Ligure: into prou l’é scioio e primme poete
Italiano: le piogge primaverili sono state abbondanti

Ligure: l’ægua de primmaveia a l’é stæta abondante
Italiano: servono scarpe primaverili per il cambio di stagione

Ligure: ghe veu de scarpe da primmaveia pe-o cangio de saxon
Italiano: la collezione primaverile è appena uscita

Ligure: a colleçion da primaveia a l’é tòsto sciortia
Italiano: per primo abbiamo le tagliatelle al ragù o il risotto allo zafferano

Ligure: de primmo emmo e piccagge co-o tocco de carne ò o riso co-o safran
Italiano: ci sentiamo nel primo pomeriggio

Ligure: se sentimmo dòppo disnâ
Italiano: in giardino sono cresciute le primule

Ligure: into giardin l’é nasciuo e poete
Italiano: l’entrata principale di un edificio

Ligure: l’intrâ prinçipâ de un edifiçio
Italiano: uno dei principali monumenti della città

Ligure: un di monumenti prinçipæ da çittæ
Italiano: è una delle esperte principali del paese

Ligure: a l’é uña de primme esperte do paise
Italiano: litigare col principale

Ligure: rattellâse co-o prinçipâ
Italiano: avere un brutto rapporto col principale

Ligure: avei unna brutta relaçion co-o prinçipâ
Italiano: è principalmente una guerra psicologica

Ligure: a l’é pe-a ciù parte unna guæra pscicològica
Italiano: il principio è sempre la parte più difficile

Ligure: o prinçipio o l’é delongo a parte ciù difficoltosa
Italiano: la malattia l’ha privata delle forze

Ligure: a moutia a l’à lasciâ sensa fòrse
Italiano: per fare la marmellata, comincia privando le amarene del nocciolo

Ligure: pe fâ a confittua, comensa con levâ e òsse a-i agriòtti
Italiano: la scuola è privata, ma segue i programmi ministeriali

Ligure: a scheua a l’é particolâ, ma a va apreuvo a-i programmi do ministëio
Italiano: ho dovuto usare i miei fondi privati per ristrutturare il parco

Ligure: m’é toccou addeuviâ i mæ dinæ particolæ pe mette à neuvo o parco
Italiano: la festa era privata, solo su invito

Ligure: a festa a l’ea particolâ, solo in sce convio
Italiano: ha un segretario privato che organizza i suoi impegni

Ligure: o l’à un segretäio particolâ ch’o l’organizza i seu impegni
Italiano: un privato ha acquistato il terreno all’asta

Ligure: un particolâ o l’à accattou o terren in cæga
Italiano: quel contratto gli garantiva molti privilegi

Ligure: quello contræto o ghe garantiva tanti privilegi
Italiano: per me è stato un privilegio lavorare con lei

Ligure: pe mi o l’é stæto un önô travaggiâ con voscià
Italiano: con questa siccità gli alberi probabilmente non sopravviveranno a lungo

Ligure: con sta seçia l’é façile che i erboi no vivan ciù guæi
Italiano: dobbiamo affrontare questo problema sul serio

Ligure: emmo da fâ fronte à sto problema pe dabon
Italiano: il corteo ha proceduto lungo il viale principale

Ligure: o cortezzo o l’é anæto avanti pe l’allea primmäia
Italiano: come procedono i lavori?

Ligure: comme van i travaggi?
Italiano: possiamo procedere all’installazione del programma

Ligure: poemmo anâ avanti con l’installaçion do programma
Italiano: il presidente del Senato ora procederà alla votazione

Ligure: o prescidente do Senato oua o l’inandià a votaçion
Italiano: la procedura è semplice

Ligure: a proçedua a l’é façile
Italiano: stiamo migliorando il processo produttivo

Ligure: semmo apreuvo à amegioâ o proçesso de produçion
Italiano: l’invecchiamento è un processo naturale

Ligure: invegî o l’é un proçesso naturale
Italiano: il processo si è concluso con una sentenza d’assoluzione

Ligure: o proçesso o l’é finio con unna sentensa d’assoluçion
Italiano: la Procura di Genova ha aperto un’investigazione

Ligure: a Procua de Zena a l’à averto unn’investigaçion
Italiano: il procuratore generale ha chiesto l’ergastolo

Ligure: o procuou generale o l’à domandou a prexon à vitta
Italiano: un atto del genere richiede forza e prodezza

Ligure: pe fâ un atto pægio ghe veu da fòrsa e da valentixe
Italiano: il soldato ha raccontato le sue prodezze al fronte

Ligure: o sordatto o l’à contou e seu valentixe a-o fronte
Italiano: ha raccontato l’ennesima prodezza fatta da ubriaco

Ligure: o l’à contou l’ennexima valentixe fæta da imbriægo
Italiano: il marchese ha prodigato tutti i suoi averi

Ligure: o marcheise o l’à straggiou tutti i seu ben
Italiano: si è sempre prodigata per le vittime della guerra

Ligure: a s’é delongo dæta d’attorno pe-e vittime da guæra
Italiano: la guarigione improvvisa del malato è stata considerata un vero prodigio dalla comunità scientifica

Ligure: a guaixon improvvista do mouto a l’é stæta consciderâ un veo miacoo da-a communitæ scientifica
Italiano: la produzione di frumento, di armi

Ligure: a produçion de gran, de arme
Italiano: la produzione letteraria

Ligure: a produçion lettiäia
Italiano: il professore fa lezione

Ligure: o professô o fa leçion
Italiano: è rimasto profondamente colpito dalla notizia

Ligure: o l’é arrestou corpio into profondo da-a notiçia
Italiano: che razza di carta nautica, non ci sono nemmeno segnate le profondità!

Ligure: un pö de carta da navegâ, no gh’é manco marcou e profonditæ!
Italiano: le sue idee sono di una profondità non comune

Ligure: e seu idee son de unna profonditæ feua da-o commun
Italiano: i palombari si sono immersi nell’acqua profonda

Ligure: i magroin se son inmersci inte l’ægua profonda
Italiano: trovami un vaso abbastanza profondo per questi fiori

Ligure: treuvime un vaso coppuo abasta pe ste scioî
Italiano: te lo ricordi ancora il profumo di mare del pesce fresco?

Ligure: ti te l’arregòrdi ancon o profummo d’arzillo do pescio fresco?
Italiano: questa strada non è stata progettata per i camion

Ligure: sta strà a no l’é stæta progettâ pe-i cammi
Italiano: hanno fatto grandi progressi

Ligure: an fæto di grendi progresci
Italiano: la proibizione di cacciare vale per tutta la stagione

Ligure: a proibiçion de caccezzâ a vâ pe tutta a saxon
Italiano: la proiezione delle fotografie storiche sarà accompagnata da musica dal vivo

Ligure: a proieçion de fotografie stòriche a saià accompagnâ da da muxica da-o vivo
Italiano: questa cartina usa la proiezione di Mercatore

Ligure: sta carta a l’addeuvia a proieçion de Mercatô
Italiano: l’architetto ha proposto un prolungamento del terrazzo

Ligure: l’architetto o l’à propòsto un prolongamento do poggiölo
Italiano: il governo prolungherà la ferrovia fino alla costa

Ligure: o governo o prolonghià a stradda ferrâ fin a-a còsta
Italiano: la presidentessa ha accettato di prolungare il termine della scadenza

Ligure: a prescidente a l’à açettou de prolongâ o termine da descheita
Italiano: mi avevi fatto una promessa!

Ligure: ti m’aivi fæto unna promissa!
Italiano: ho visto la terra promessa

Ligure: ò visto a tæra promissa
Italiano: i promessi sposi

Ligure: i sposoei impromissi
Italiano: stai tranquilla, perché se te l’ho promesso lo farò sicuramente

Ligure: n’aggi poia, perché se te l’ò promisso ô faiò de seguo
Italiano: ti prometto che verrò al tuo compleanno

Ligure: te prometto che vegniò a-o teu nataliçio
Italiano: queste nuvole non promettono bene!

Ligure: ste nuvie no promettan ben!
Italiano: dal promontorio si vede tutta la costa

Ligure: da-o promontöio se vedde tutta a riva
Italiano: quel signore è pronipote di un famoso scrittore

Ligure: quello scignoro o l’é pronevo de un scrittô avvoxou
Italiano: chiamateci quando siete pronti

Ligure: ciammæne quande sei lesti
Italiano: arrivo, sono quasi pronto!

Ligure: arrivo, son quæxi à tio!
Italiano: nella sala da pranzo tutto era pronto per gli invitati

Ligure: inta sallamanxê l’ea tutto pronto pe-i conviæ
Italiano: pronto, chi parla?

Ligure: pronti, chi l’é chi parla?
Italiano: per ora propendo per il sì

Ligure: pe-o momento son portou à dî de scì
Italiano: sarei pure propenso a lasciarvi andare senza multa, ma non posso

Ligure: saieiva fiña portou à lasciâve anâ sensa bolletta, ma no pòsso
Italiano: sono propenso a fidarmi degli sconosciuti

Ligure: tio à fiâme de quelli che no conoscio
Italiano: la vicesegreatria ha esposto chiaramente i suoi propositi per il futuro

Ligure: a viçesegretäia a l’à espòsto in mòddo ciæo i seu proponimenti pe l’avvegnî
Italiano: per favore, che ognuno si sieda al proprio posto

Ligure: pe piaxei, che ognidun o s’assette a-o seu pòsto
Italiano: Maria ha preso il proprio ombrello e se n’è andata

Ligure: a Maia a l’à piggiou o seu pægua e a se n’é anæta
Italiano: è una festa propria di quella regione

Ligure: a l’é unna festa tipica de quella region
Italiano: questo stile è proprio del periodo barocco

Ligure: sto stilo o l’é caratteristico do periodo baròcco
Italiano: non c’è proprio nessuno

Ligure: no gh’é franco nisciun
Italiano: stasera sono proprio stanco

Ligure: staseia son pròpio stanco
Italiano: a vedere il film non c’era proprio nessuno

Ligure: à vedde o cine no gh’ea franco nisciun
Italiano: questo libro non mi convince proprio

Ligure: sto libbro o no me convinse pe ninte
Italiano: signor Magnasco, cercavo proprio lei!

Ligure: sciô Magnasco, çercava pròpio voscià!
Italiano: è caduta proprio davanti a me

Ligure: a l’é cheita pròpio davanti à mi
Italiano: per aiutare l’amico in difficoltà ci ha messo del proprio

Ligure: pe aggiuttâ l’amigo in difficoltæ o gh’à misso do seu
Italiano: col melone si mangia il prosciutto crudo

Ligure: co-o melon se ghe mangia o xambon cruo
Italiano: dopo una breve pausa ha proseguito il discorso

Ligure: dòppo unna pösa curta o l’é anæto avanti co-o descorso
Italiano: intende proseguire negli studi di medicina

Ligure: o l’intende anâ avanti co-i studdi de meixiña
Italiano: il sentiero prosegue oltre il bosco

Ligure: o sentê o va avanti a-o de là do bòsco
Italiano: la prospettiva mette in risalto la distanza tra gli edifici

Ligure: a prospettiva a mette in mostra a distansa tra i palaçi
Italiano: dal castello c’è una prospettiva spettacolare sulla città

Ligure: da-o castello gh’é unna vista mäveggiosa in sciâ çittæ
Italiano: l’amore per il prossimo

Ligure: l’amô pe-o pròscimo
Italiano: giovedì prossimo andiamo al cinema

Ligure: zeuggia ch’a vëgne anemmo a-o cine
Italiano: l’anno prossimo comincio l’università

Ligure: l’anno ch’o vëgne comenso l’universcitæ
Italiano: la prossima volta che lo fai ti do una sberla!

Ligure: unn’atra vòtta che ti ô fæ te mòllo unna mascâ!
Italiano: prendi la prossima strada a destra

Ligure: piggia a pròscima stradda in sciâ drita
Italiano: è prossimo alla guarigione

Ligure: o l’é in scî pissi de guarî
Italiano: sono prossimo alla pensione

Ligure: son lì pe anâ in penscion
Italiano: dovete proteggere quest’entrata a ogni costo

Ligure: dovei proteze st’intrâ à tutti i costi
Italiano: le guardie del corpo hanno protetto la presidente

Ligure: e guardie do còrpo an protezzuo a prescidente
Italiano: il mio angelo custode mi protegge

Ligure: o mæ angeo guardian o m’avvarda
Italiano: la giacca invernale protegge dal freddo

Ligure: o giachê da inverno o l’avvarda da-o freido
Italiano: che Dio ci protegga!

Ligure: che o Segnô o n’avvarde!
Italiano: il portico ci proteggerà dalla pioggia

Ligure: o pòrtego o ne daià assosto da l’ægua
Italiano: se servisse, proteggiti con questa pistola

Ligure: se ghe fïse beseugno, protezite con sta pistòlla
Italiano: portati un cappello per proteggerti dal sole!

Ligure: pòrtite un cappello pe avvardâte da-o sô!
Italiano: proteggiamoci dalla pioggia sotto a quella tettoia

Ligure: mettemmose à l’assosto da l’ægua sotta à quella toâ
Italiano: l’orto della nonna è protetto dal vento

Ligure: l’òrto da madonnâ o l’é à l’assosto da-o vento
Italiano: questa lucertola è protetta dalla legge

Ligure: sta grigoa a l’é avvardâ da-a lezze
Italiano: la città era protetta da un’altissima muraglia

Ligure: a çittæ a l’ea protetta da unn’ertiscima miagia
Italiano: è sempre stato un protettore dei più deboli

Ligure: o l’é delongo stæto un protettô di ciù deboli
Italiano: la polizia ha identificato il protettore della zona

Ligure: a poliçia a l’à identificou o xattâ da zöna
Italiano: usa una crema protettrice per la pelle sensibile

Ligure: addeuvia unna cremma protettoa pe-a pelle senscibile
Italiano: l’ho sottoposto a una prova e sono rimasta soddisfatta del risultato

Ligure: l’ò misso a-a preuva e son arrestâ satisfæta de l’exito
Italiano: hai dato prova della tua onestà

Ligure: t’æ dæto mostra da teu onestæ
Italiano: i musicisti hanno fatto le prove per il concerto di capodanno

Ligure: i muxicanti an fæto e preuve pe-o conçerto do derê de l’anno
Italiano: venerdì dobbiamo fare la prova di latino

Ligure: venardì emmo da fâ l’examme de latin
Italiano: ci prova gusto a provocare gli altri

Ligure: o se ghe demoava à provocâ i atri
Italiano: abbiamo provato ad accendere la luce

Ligure: emmo provou à açende a luxe
Italiano: la polizia non potrà mai provarlo

Ligure: a poliçia a no porrià mai demostrâlo
Italiano: io non ci provo nemmeno a sciare!

Ligure: mi no m’incallo manco à sciâ!
Italiano: vedendo il successo del suo amico, ha provato un po’ d’invidia

Ligure: con vedde o successo do seu amigo, o l’à sentio un pö d’invidia
Italiano: i cibi troppo freddi mi fanno provare un forte dolore ai denti

Ligure: e pittanse tròppo freide me fan sentî un fòrte dô a-i denti
Italiano: ci prova con tutte le ragazze

Ligure: o ghe preuva con tutte e zovene
Italiano: l’amministrazione provinciale

Ligure: l’amministraçion da provinsa
Italiano: hai una mentalità provinciale

Ligure: t’æ unna mentalitæ paisaña
Italiano: l’agente guadagna una provvigione su ogni vendita

Ligure: l’agente o guägna unna provixon in sce tutte e vendie
Italiano: la provvisione di munizioni non basterà

Ligure: a provixon de muniçioin a no bastià
Italiano: la legge stabilisce l’ammontare della provvisione per ogni carica

Ligure: a lezze a stabilisce l’impòrto da provixon pe ciascheduña carregha
Italiano: la mia prozia mi raccontava storie di quando era giovane

Ligure: mæ lalla grande a me contava de stöie de quand’a l’ea zovena
Italiano: mio prozio vive ancora nella casa di famiglia

Ligure: mæ barba grande o stà ancon inta casa de famiggia
Italiano: la prua è stata danneggiata dagli scogli

Ligure: a proa a l’é stæta dannezzâ da-i scheuggi
Italiano: mi prude la schiena in un posto che non riesco a raggiungere con le mani

Ligure: me smangia a scheña inte un pòsto che no arriëscio à toccâ co-e moen
Italiano: la psichiatra gli ha prescritto una nuova terapia

Ligure: a pscichiatra a gh’à prescrito unna neuva terapia
Italiano: la psichiatria è una disciplina che si occupa della diagnosi e del trattamento dei disturbi mentali

Ligure: a pscichiatria a l’é unna discipriña ch’a s’òccupa da diagnoxi e do trattamento di desturbi mentali
Italiano: il paziente è stato trasferito in un reparto psichiatrico per ulteriori valutazioni

Ligure: o paçiente o l’é stæo stramuou inte un reparto pscichiatrico pe de valutaçioin de ciù
Italiano: Laura studia psicologia a Pavia

Ligure: a Laura a studia pscicologia à Pavia
Italiano: il trauma psicologico può avere effetti duraturi

Ligure: o trauma pscicològico o peu avei di effetti de duata
Italiano: ha chiesto aiuto a uno psicologo

Ligure: o l’à domandou aggiutto à un pscicòlogo
Italiano: pubblicare un libro, un film

Ligure: pubricâ un libbro, un cine
Italiano: la vittima è stata uccisa con una pugnalata

Ligure: a vittima a l’é stæta ammassâ con unna stilettâ
Italiano: stringe nel pugno un fiore

Ligure: o strenze into pugno unna sciô
Italiano: dava dei pugni sul tavolo

Ligure: a dava di pugni in sciâ töa
Italiano: ho dovuto pulire il pavimento perché si era rotta una bottiglia di vino

Ligure: m’é toccou nettezzâ in tæra perché s’ea rotto unna bottiggia de vin
Italiano: pulisco il bagno una volta a settimana

Ligure: nettezzo o bagno unna vòtta pe settemaña
Italiano: dopo la festa, tutti hanno dato una mano a pulire la sala

Ligure: dòppo a festa, tutti an dæto unna man d’aggiutto à nettezzâ a salla
Italiano: domani bisogna che puliamo il corridoio, perché non si riesce più a passare con tutti quegli scatoloni

Ligure: doman beseugna che demmo recatto a-o corridô, perché no s’arriësce ciù à passâ con tutte quelle scatoasse
Italiano: se tu cominci a pulire la lattuga, io vado a prendere un’altra bottiglia d’olio

Ligure: se ti ti comensi à çerne a leituga, mi vaggo in cantiña à piggiâ unn’atra bottiggia d’euio
Italiano: bisogna pulire i fagioli, perché ne ho visti un paio che erano marci

Ligure: beseugna çerne i faxeu, perché n’ò visto dötrei ch’ean marsi
Italiano: quel carciofo è ancora da pulire

Ligure: quell’ardiciòcca a l’é ancon da acconsâ
Italiano: continuo a trovare spine nel pesce, sei sicuro di averlo pulito?

Ligure: treuvo delongo de resche into pescio, t’ê seguo d’aveilo acconsou?
Italiano: com’è pulita la tua cucina, complimenti!

Ligure: comm’a l’é netta a teu coxiña, comprimenti!
Italiano: è un uomo molto ordinato e pulito

Ligure: o l’é un òmmo ben ben ordenou e netto
Italiano: camminavo scalzo e uno spillo mi ha punto il piede

Ligure: camminava descäso e un pontaieu o m’à assagoggiou o pê
Italiano: penso che una zanzara mi abbia punto sul braccio

Ligure: penso che unna çinsaa a m’agge ponto in sciô brasso
Italiano: le zanzare mi pungono sempre dappertutto quando vengo qui in giardino la sera

Ligure: e çinsae m’assagoggian delongo da tutte e parte quande vëgno chì in giardin a-a seia
Italiano: c’era un freddo che pungeva

Ligure: gh’ea un freido ch’o ponzeiva
Italiano: il puntale del bastone si è consumato

Ligure: o pontâ do bacco o s’é consummou
Italiano: qualcuno aveva puntato la sedia contro la porta

Ligure: quarchedun o l’aiva incrastou a carrega contr’a-a pòrta
Italiano: il soldato ha puntato l’arma

Ligure: o sordatto o l’à pontou l’arma
Italiano: il cane ha puntato il muso verso la porta

Ligure: o can o l’à pontou o moro verso a pòrta
Italiano: al casinò ha puntato tutto sul rosso

Ligure: a-o casinò o l’à pontou tutto in sciô rosso
Italiano: ha sempre puntato a diventare medico

Ligure: o l’à delongo ammiou à vegnî mego
Italiano: durante il duello ha sferrato una puntata precisa

Ligure: into duello o gh’à asbriou unna pontâ preçisa
Italiano: ha raddoppiato la puntata al giro successivo

Ligure: a l’à redoggiou a pontâ a-o gio apreuvo
Italiano: ho visto l’ultima puntata della telenovela ieri sera

Ligure: ò visto l’urtima pontâ da telenovela vëi seia
Italiano: il punto è equidistante dalle due rette

Ligure: o ponto o l’é equidistante da-e doe linie drite
Italiano: come mai questa frase non finisce col punto?

Ligure: comm’a l’é che sta frase chì a no termina co-o ponto?
Italiano: mi hanno dato due punti per via dell’incidente

Ligure: m’an dæto doî ponti apreuvo à l’açidente
Italiano: ci vediamo in questo punto esatto domani

Ligure: se veddemmo pròpio inte sto ponto doman
Italiano: quanti punti vale questa carta?

Ligure: quanti ponti a vâ sta carta chì?
Italiano: non scrivere con tutti questi punti esclamativi, sembra che urli!!

Ligure: no stâ à scrive con tutti sti ponti d’esclamaçion, pâ che ti crii!!
Italiano: la domanda non è completa se non metti il punto interrogativo

Ligure: a domanda a no l’é completa se no ti ghe metti o ponto d’interrogaçion
Italiano: ha una puntura di spina sulla gamba

Ligure: a l’a unna pontua de spiña in sciâ gamba
Italiano: il dottore gli ha fatto una puntura di penicillina

Ligure: o mego o gh’a fæto unn’inieçion de peniçilliña
Italiano: ho due punture di zanzara sul piede

Ligure: ò doe sagoggiæ de çinsaa in sciô pê
Italiano: essere punzecchiato da un insetto

Ligure: vegnî besiggiou da unna bestieta
Italiano: smettila di punzecchiare tua sorella!

Ligure: e ciantila de besiggiâ teu seu!
Italiano: può darsi che abbia ragione lei

Ligure: peu dâse ch’a l’agge raxon lê
Italiano: ce l’hai una carota per il naso del pupazzo di neve?

Ligure: ti ghe l’æ unna caròttoa pe-o naso de l’òmmo de neive?
Italiano: il medico ha controllato la pupilla con una torcia

Ligure: o mego o l’à controllou a fantinetta con unna pilla
Italiano: è stata una scelta puramente pratica, non te la prendere!

Ligure: a l’é stæta unna deçixon sccettamente prattica, no stâ à piggiâtela!
Italiano: lo faccio volentieri, purché possa

Ligure: ô fasso ben voentea, basta che pòsse
Italiano: all’inaugurazione c’erano pure lui e suo fratello

Ligure: à l’inauguraçion gh’ea lê e seu fræ ascì
Italiano: e anche oggi non abbiamo preso nemmeno un pesce!

Ligure: ancheu ascì no emmo piggiou manco un pescio!
Italiano: pur lavorando, non arrivo a fine mese

Ligure: ben che travaggio, no arriëscio à arrivâ a-a fin do meise
Italiano: acqua pura e cristallina

Ligure: ægua pua e crestalliña
Italiano: la frana ha isolato il villaggio, purtroppo

Ligure: a fraña a l’à isoou o paise, pe desgraçia
Italiano: purtroppo il maltempo ha causato molti disagi

Ligure: pe desgraçia o tempo grammo o l’à caxonou tanti desaxi
Italiano: purtroppo devo informarvi che non potremo partecipare all’assemblea

Ligure: ne rincresce informâve che no porriemo piggiâ parte à l’assemblea
Italiano: purtroppo non posso far meglio di così

Ligure: me rincresce che no pòsso fâ megio de coscì
Italiano: ma oggi il dodo è estinto, purtroppo

Ligure: ma, rincresce dîlo, a-a giornâ d’ancheu o dödo o l’é scentou
Italiano: “ti hanno bocciato all’esame?” – “purtroppo…”

Ligure: «t’an mandou via à l’examme?» – «scì, pe mæ desgraçia…»
Italiano: una puzza che prende alla gola

Ligure: unna spussa ch’a piggia a-a goa
Italiano: nella stanza c’era una puzza di arance marce

Ligure: inta stançia gh’ea un fortô de çetroin marsi
Italiano: la puzza delle scodelle risciaquate male

Ligure: o refrescumme de xatte mâ arruxentæ
Italiano: com’è puzzolente questo gorgonzola, mi sembra di mangiare dei calzini!

Ligure: comm’o l’é spussolento sto gorgonzòlla, o me pâ de mangiâ di scappin!
Italiano: fa caldo qua dentro, apriamo una finestra?

Ligure: gh’é cado chì drento, arvimmo un barcon?
Italiano: qua si parla genovese

Ligure: chì se parla zeneise
Italiano: questo qua è il mio

Ligure: sto chì o l’é o mæ
Italiano: vieni, senti qua che bella musica che fanno questi ragazzi!

Ligure: vëgni, senti chì che bella muxica che fan sti zoveni!
Italiano: qua è troppo tardi per cambiare idea

Ligure: chì l’é tròppo tardi pe cangiâ de pai
Italiano: ci sono ancora macchie di vernice qua e là sul muro

Ligure: gh’é ancon de macce de vernixe de sà e de là in sciâ miagia
Italiano: il quadrato ha quattro lati

Ligure: o quaddro o l’à quattro loei
Italiano: una stanza quadrata è difficile da arredare coi mobili

Ligure: unna stançia quaddra a l’é diffiçile da impî co-a mobilia
Italiano: giocare l’asso di quadri

Ligure: zugâ l’asso de dinæ
Italiano: questo edificio è a pianta quadra

Ligure: sto casamento o l’é à cianta quaddra
Italiano: ho appeso un quadro al muro

Ligure: ò attaccou un quaddro a-a miagia
Italiano: vieni quaggiù a darmi una mano

Ligure: vëgni chì de sotta à dâme unna man d’aggiutto
Italiano: arriverò tra qualche giorno

Ligure: arriviò de chì à quarche giorno
Italiano: l’avrò messo in qualche cassetto

Ligure: l’aviò misso inte quarche cantia
Italiano: sai per caso qualcosa sull’argomento?

Ligure: pe caxo ti sæ quarcösa in sciâ costion?
Italiano: qualcuno mi ha detto che Marco è andato in pensione

Ligure: quarchedun m’à dito che o Marco o l’é anæto in penscion
Italiano: ci vorrebbe qualcuno esperto in questo tema

Ligure: ghe vorriæ quarchedun d’esperto in sce st’argomento
Italiano: fra le mie amiche c’è qualcuna che si è laureata in materie scientifiche

Ligure: de mæ amighe, ghe n’é quarcheduña ch’a l’à piggiou a laurea in matëie scientifiche
Italiano: quale film andiamo a vedere stasera?

Ligure: che cine anemmo à vedde staseia?
Italiano: non ricordo quale strada dobbiamo prendere

Ligure: no m’arregòrdo quæ a l’é stradda emmo da piggiâ
Italiano: sai quale negozio è aperto a quest’ora?

Ligure: ti ô sæ che butega a l’é averta à st’oa chì?
Italiano: ho visitato molte città, quali Roma, Firenze e Napoli

Ligure: ò vixitou tante çittæ, comme Romma, Firense e Napoli
Italiano: qual è il treno?

Ligure: quæ o l’é o treno?
Italiano: qual è la strada migliore per arrivare in centro?

Ligure: quæ a l’é a megio stradda pe arrivâ into çentro?
Italiano: ha visto l’amica con la quale si era confidata

Ligure: a l’à visto l’amiga co-a quæ a s’ea confiâ
Italiano: ricevette una risposta, alla quale non seppe replicare

Ligure: o l’à reçevuo unna respòsta, a-a quæ o no l’é stæto bon de replicâ
Italiano: si è presentato quale candidato indipendente

Ligure: o s’é presentou comme candidato independente
Italiano: cosa mi dici della qualità di queste stoffe?

Ligure: cöse ti me dixi da bontæ de ste röbe?
Italiano: in cantina ho vini di tutte le qualità

Ligure: in cantiña gh’o vin de tutte e qualitæ
Italiano: qualora telefonasse, ditegli che non ci sono

Ligure: se maniman ô ciamma, dîghe che no ghe son
Italiano: qualora non ci fosse nessuno in portineria, chiedete ai vicini

Ligure: se maniman no gh’é nisciun da-o portê, domandæ a-i vexin
Italiano: andiamo a prendere un treno qualsiasi?

Ligure: anemmo à piggiâ un treno chesesegge?
Italiano: un parallelo è perpendicolare a qualsiasi meridiano

Ligure: un parallelo o l’é perpendicolare à tutti i meridien
Italiano: non è un’attrice qualsiasi, ha vinto diversi premi

Ligure: a no l’é unn’attoa comme tutte, a l’à guägno ciù de un premmio
Italiano: ti sosterrò qualsiasi decisione tu prenda

Ligure: no impòrta cöse ti deçiddiæ, mi te sostegniò
Italiano: prendi dal mazzo una carta qualunque

Ligure: piggia da-o masso unna carta chesesegge
Italiano: qualunque esperto potrebbe risponderti

Ligure: quæsesegge esperto o porrieiva respondite
Italiano: voglio quel lavoro a qualunque costo

Ligure: veuggio quello travaggio à tutti i costi
Italiano: lo cercherò in qualunque parte del mondo

Ligure: ô çerchiò inte tutte e parte do mondo
Italiano: non è un artista qualunque

Ligure: o no l’é un artista comme tutti
Italiano: qualunque cosa vi chieda, rispondete che non ne sapete nulla

Ligure: no impòrta cöse ve domandan, respondei che no ne sei ninte
Italiano: chiunque venga, dite che non ci sono

Ligure: no impòrta chi vëgne, dîghe che no ghe son
Italiano: quando non l’hanno trovata in casa sono uscite

Ligure: quande no l’an trovâ in cà son sciortie
Italiano: quando ha visto il conto, è sbiancata

Ligure: quande a l’à visto o conto, a l’é vegnua futa
Italiano: quando gli parli di lavoro, cambia discorso

Ligure: quande ghe parli de travaggio, o cangia de descorso
Italiano: quando arriviamo?

Ligure: quande l’é che arrivemmo?
Italiano: buonasera, sa quando parte questo treno?

Ligure: boñaseia, scià sa quand’o parte sto treno?
Italiano: uscirò con te quando gli asini voleranno

Ligure: sciortiò con ti inta settemaña de træ zeugge
Italiano: c’era una quantità di gente in città

Ligure: gh’ea un muggio de gente in çittæ
Italiano: quanti centimetri ci sono in un metro?

Ligure: quante citti gh’é inte un metro?
Italiano: per quanti giorni hai fatto la valigia?

Ligure: pe quante giorni t’æ fæto a valixe?
Italiano: se sapessi quante volte avrei voluto dirglielo!

Ligure: se ti savesci quante vòtte aviæ vosciuo dîghelo!
Italiano: chissà quanto tempo è trascorso!

Ligure: chisà quante tempo o l’é passou!
Italiano: quanto è scura questa stanza!

Ligure: mai scua ch’a l’é sta stançia!
Italiano: quante amarene che mangiavamo d’estate in campagna!

Ligure: mai tanti agriòtti che mangiavimo de stæ in campagna!
Italiano: mangia quanto pandolce vuoi, ce n’è in abbondanza

Ligure: mangia tutto o pandoçe che ti veu, ghe n’é areo
Italiano: non preoccupatevi, resterò quanto tempo servirà per finire il lavoro

Ligure: n’aggiæ poia, restiò o tempo che ghe vorrià pe terminâ o travaggio
Italiano: quanto sono i broccoli al chilo?

Ligure: quante vëgne i bròccoli a-o chillo?
Italiano: quanti ne abbiamo oggi?

Ligure: quante n’emmo ancheu?
Italiano: gli ho detto quanto necessario

Ligure: gh’ò dito quello che doveiva dîghe
Italiano: quanto hai dovuto camminare quando ti si è rotta la macchina?

Ligure: quante t’é toccou camminâ quande se t’é rotto a machina?
Italiano: le tue amiche non mi avevano detto quanto sei bella!

Ligure: e teu amighe no m’aivan dito comme t’ê bella!
Italiano: per quanto riguarda il sale, metticene quanto basta

Ligure: in ponto sâ, mettighene tanta ch’a basta
Italiano: portatelo dietro, quanto meno per sicurezza

Ligure: pòrtitelo apreuvo, a-o manco pe stâ segui
Italiano: quanto meno ti muovi, tanto più ingrassi

Ligure: ciù pöco ti te mesci, ciù tanto ti vëgni grasso
Italiano: quanto più usi il telefono, tanto più si scarica la batteria

Ligure: ciù tanto ti deuvi o telefono, ciù tanto se descarrega a batteria
Italiano: la quaresima è un periodo di circa quaranta giorni

Ligure: a quaræxima a l’é un periodo de quaranta giorni pöcassæ
Italiano: il quartier generale dell’azienda è a Sampierdarena

Ligure: o quartê generale de l’açienda o l’é in San Pê d’Æña
Italiano: i bambini del quartiere

Ligure: i figgeu do quartê
Italiano: mia sorella è alta quasi quanto te

Ligure: mæ seu a l’é squæxi grande comme ti
Italiano: mi è quasi sembrato di sentirlo ridere

Ligure: m’é squæxi parsciuo de sentîlo rie
Italiano: mi ha guardato quasi volesse dirmi qualcosa

Ligure: a m’à ammiou comme s’a voesse dîme quarcösa
Italiano: ultimamente non ci vediamo quasi mai

Ligure: de sti urtimi tempi no se veddemmo tòsto mai
Italiano: oggi in ufficio c’era quasi nessuno

Ligure: ancheu into scagno no gh’ea guæi nisciun
Italiano: il frigo è vuoto, non c’è quasi niente

Ligure: o frigo o l’é veuo, no gh’é guæi ninte
Italiano: con questa luce non ci vedo quasi niente

Ligure: con sta luxe no ghe veddo guæi ninte
Italiano: è tardi, quasi quasi resto a dormire qui

Ligure: l’é tardi, porrieiva fiña arrestâ à dormî chì
Italiano: vieni quassù a vedere il panorama!

Ligure: vëgni chì in çimma à vedde a vista!
Italiano: era il quattro ottobre 1950

Ligure: l’ea i quattro d’ottobre do 1950
Italiano: ci vediamo alle quattro

Ligure: se veddemmo à quattr’oe
Italiano: il treno parte alle quattro e un quarto

Ligure: o treno o parte à quattro e un quarto
Italiano: quella bicicletta è la mia, lasciala appoggiata all’albero, per favore

Ligure: quella biçicletta a l’é a mæ, lascila arrembâ à l’erbo, pe piaxei
Italiano: ricordati che ho messo il tuo portafoglio in quel cassetto lì

Ligure: arregòrdithe che ò misso o teu portafeuggio inte quella cantia lì
Italiano: quei ragazzi di cui ti parlavo sono passati per vedere come sta Francesco

Ligure: quelli zoveni che te diva son passæ pe vedde comm’o stà o Françesco
Italiano: questa è una di quelle persone che non sopporto

Ligure: sta chì a l’é uña de quelle persoñe che no compòrto
Italiano: quando è caduto il quadro ho preso uno di quegli spaventi…

Ligure: quande l’é cheito o quaddro m’ò piggiou un de quelli resati…
Italiano: quello è un libro di valore, maneggialo con cura

Ligure: quello o l’é un libbro de varsciua, manezzilo con attençion
Italiano: Simona è una di quelle che non si arrendono facilmente

Ligure: a Scimoña a l’é uña de quelle che no s’arrendan de lengê
Italiano: ieri è passata quella là, ma ho fatto finta di non vederla

Ligure: vëi l’é passou l’amiga çexa, ma ò fæto mostra de no veddila
Italiano: non le sapevo tutte queste cose che mi hai raccontato

Ligure: no ê saveiva tutte ste cöse che ti m’æ contou
Italiano: questa volta non vengo, sono stanco morto

Ligure: stavòtta no vëgno, son derenou
Italiano: in questi casi, è meglio non fare nulla

Ligure: inte sti caxi, l’é megio no fâ ninte
Italiano: lo vuoi questo?

Ligure: ti ô veu sto chì?
Italiano: la sua idea era questa… che ne pensate?

Ligure: a sò idea a l’ea sta chì… cöse ne pensæ?
Italiano: è questa, soprattutto, la vera ragione

Ligure: a l’é sta chì, ciù che tutto, a vea raxon
Italiano: questo è gravissimo, cosa puoi dire a tua discolpa?

Ligure: sto fæto o l’é graviscimo, cöse ti peu dî à teu descarrego?
Italiano: provate a passare di qui

Ligure: provæ à passâ de chì
Italiano: firmi qui sotto e la macchina è sua

Ligure: scià firme chì sotta e a machina a l’é seu
Italiano: i libri che cercavi sono tutti qui sopra

Ligure: i libbri che ti çercavi en tutti chì de d’ato
Italiano: ma questa qui è un’altra storia

Ligure: ma sta chì a l’é unn’atra stöia
Italiano: eccolo qui il mio libro!

Ligure: t’ô chì o mæ libbro!
Italiano: qui serve pazienza e buon senso

Ligure: chì ghe veu paçiensa e sæximo
Italiano: si avverte qui una certa tensione nell’aria

Ligure: se sente chì unna çerta tenscion inte l’äia
Italiano: vada fino al semaforo e quindi prenda a sinistra

Ligure: scià vagghe fin a-o semafero, dapeu scià gie in sciâ manciña
Italiano: sono stanco, quindi non infastidirmi

Ligure: son stanco, donca no stâme à angosciâ
Italiano: finalmente è uscito il quinto libro della serie

Ligure: dòppo tanto o l’é sciortio o quinto libbro da serie
Italiano: bussa alla quinta porta a destra

Ligure: picca da-a quinta pòrta in sciâ drita
Italiano: quella signora seduta al tavolino è proprietaria di una quota dell’azienda

Ligure: quella scignoa assettâ a-o töin a l’é propietäia de unna porçion da dita
Italiano: a questa quota si cominciano a sentire gli effetti del mal di montagna

Ligure: à st’ertixe chì se comensa à sentî i effetti do mâ de montagna
Italiano: smettila di rabbuffarmi i capelli!

Ligure: ciantila de spampaggiâme i cavelli!
Italiano: l’ha rabbuffato senza dargli il tempo di spiegare

Ligure: o gh’à dæto unna lavâ de còrne sensa dâghe o tempo de spiegâ
Italiano: hai portato la racchetta da tennis?

Ligure: t’æ portou a rachetta da tennis?
Italiano: mi hanno raccontato tutto quello che è successo ieri

Ligure: m’an contou tutto quello che l’é intravegnuo
Italiano: mi piace ascoltarlo quando racconta di viaggi e avventure

Ligure: me piaxe stâ à sentîlo quand’o conta de viægi e avventue
Italiano: per favore, non raccontarmi quella dell’uva!

Ligure: pe piaxei, no stâ à contâme quella de l’uga!
Italiano: il suo racconto non era del tutto coerente

Ligure: a seu stöia a no l’ea do tutto coerente
Italiano: questo libro raccoglie dieci racconti horror

Ligure: sto libbro o l’arrecheugge dexe conti de l’orrô
Italiano: ho racimolato qualche euro facendo lavoretti

Ligure: ò ammuggiou quarche euro con fâ di tappolli
Italiano: il ministero della difesa ha fatto raddoppiare le truppe al confine

Ligure: o ministëio da defeisa o l’à fæto redoggiâ e truppe a-o confin
Italiano: in quel periodo la popolazione era raddoppiata

Ligure: inte quello periodo a popolaçion a l’ea redoggiâ
Italiano: prova a raddrizzare la mensola, è ancora storta

Ligure: preuva à addrissâ o modiggion, o l’é ancon stòrto
Italiano: vuoi ascoltare la radio con me?

Ligure: ti veu sentî l’aradio con mi?
Italiano: il mese prossimo ci sarà il raduno degli alpini

Ligure: o meise ch’o ven ghe saià o radun di arpin
Italiano: si erano messi a sedere in una radura soleggiata

Ligure: s’ean assettæ in sce unn’asccianatua assoiggiâ
Italiano: il pane è raffermo

Ligure: o pan o l’é pöso
Italiano: la raffica di vento mi ha fatto scappare l’ombrello di mano

Ligure: a raffega de vento a m’à fæto scappâ o pægua d’inte moen
Italiano: è partita una raffica di colpi dalla trincea nemica

Ligure: l’é partio unna raffega de corpi da-a trincea nemiga
Italiano: il quadro raffigura una madre con il figlio in braccio

Ligure: o quaddro o representa unna moæ co-o figgio in brasso
Italiano: l’ambiente era illuminato raffinatamente

Ligure: l’ambiente o l’ea inluminou con finessa
Italiano: la cornice è raffinatamente scolpita

Ligure: a cornixe a l’é scorpia à man fiña
Italiano: metti la bottiglia in frigo per raffreddarla

Ligure: metti a bottiggia into frigo pe refreidâla
Italiano: camera mia si raffredda rapidamente di notte

Ligure: a mæ stançia a vëgne freida a-a spedia de neutte
Italiano: il motore aspira l’aria per raffreddarsi

Ligure: o motô o sciòrbe l’äia pe refreidâse
Italiano: mangia la minestra, altrimenti si raffredda!

Ligure: mangia a menestra, sedonca a scioa!
Italiano: se esci con dei vestiti così leggeri, ti raffreddi

Ligure: se ti sciòrti con di vestî coscì legi, ti te constippi
Italiano: ho preso un brutto raffreddore

Ligure: m’ò piggiou un brutto refreidô
Italiano: per combattere il raffreddore bevo molto tè caldo con limone e miele

Ligure: pe combatte o refreidô beivo tanto té cado con limon e amê
Italiano: era un bravo ragazzo

Ligure: o l’ea un bravo figgeu
Italiano: il ragazzo è scoppiato a ridere

Ligure: o figgeu o l’é scciuppou à rie
Italiano: ha visto passare una ragazza con l’ombrello?

Ligure: scià l’à visto passâ unna figgia co-o pægua?
Italiano: Marco è un ragazzo di vent’anni

Ligure: o Marco o l’é un zoveno de vint’anni
Italiano: il negozio qui sotto cerca un ragazzo che lavori il sabato pomeriggio

Ligure: inta butega chì sotta çercan un zoveno ch’o travagge a-o sabbo depoidisnâ
Italiano: Maria è triste perché è stata mollata dal ragazzo

Ligure: a Maria a l’é triste perché o galante o gh’à dæto o bleu
Italiano: si è trovato una ragazza

Ligure: o s’à attrovou unna galante
Italiano: il mio ragazza è talmente geloso!

Ligure: o mæ galante o l’é mai tanto gioso!
Italiano: partirà in viaggio col suo fidanzato prima del matrimonio

Ligure: o l’anià in viægio co-o seu impromisso primma do sposaliçio
Italiano: ragazzi, uscite e divertitevi!

Ligure: figgeu, sciortî e demoæve!
Italiano: ho chiesto al ragazzo delle consegne di arrivare puntuale

Ligure: ò domandou a-o garson da consegna ch’o l’arrive in oräio
Italiano: adesso non fare il ragazzo e cerca di ragionare

Ligure: oua no stâ à fâ o figgeu e çerca de raxonâ
Italiano: ragazzi, che sfortuna!

Ligure: figgeu, che desdiccia!
Italiano: ragazzi, non si può continuare così!

Ligure: figgeu, no se peu anâ avanti coscì!
Italiano: quando raggiungi il tuo compagno di squadra, passagli il testimone

Ligure: quande t’acciappi o teu compagno de squaddra, passighe o testimònio
Italiano: finalmente raggiungerò il mio avversario

Ligure: dòppo tanto acciappiò o mæ avversäio
Italiano: abbiamo raggiunto il paese dopo cinque ore in auto

Ligure: semmo arrive a-o paise dòppo çinqu’oe in machina
Italiano: è stato raggiunto da una pallottola

Ligure: o l’é stæto corpio da unna ballòttoa
Italiano: la squadra ha raggiunto il livello degli avversari

Ligure: a squaddra a s’é missa à pao co-i avversäi
Italiano: sono sicura che riuscirai a raggiungere l’obiettivo che ti sei posta

Ligure: son segua che t’arriesciæ à ottegnî l’obiettivo che ti t’ê pòsta
Italiano: il rumore ha raggiunto livelli insopportabili

Ligure: o sciato o l’à toccou di livelli che no se peuan comportâ
Italiano: ha raggranellato dei soldi per andare in viaggio

Ligure: o l’à ammuggiou da monæa pe partî in viægio
Italiano: la professoressa ci ha ragionato per delle ore

Ligure: a professoa a gh’à raxonou pe de oe
Italiano: c’è un ragno pericoloso

Ligure: gh’é un ägno peigoso
Italiano: ho proprio voglia di un bel piatto di lasagne al ragù

Ligure: ò proprio coæ de un bello tondo de lasagne co-o tocco
Italiano: il maltempo ha rallentato il viaggio

Ligure: o tempo grammo o l’à rallentou o viægio
Italiano: rallenta, aspettami!

Ligure: rallenta, aspëtime!
Italiano: il numero di nuove infezioni è rallentato a maggio

Ligure: o numero de neuve infeçioin o s’é ammermou à marso
Italiano: dopo la ramata d’acqua il sentiero è diventato un torrente

Ligure: dòppo a rammâ d’ægua o sentê o l’é vegnuo un riâ
Italiano: rammento i suoi occhi verdi

Ligure: me sovvëgne i seu euggi verdi
Italiano: rammentagli di fare la spesa per domani

Ligure: arregòrdighe de fâ a speisa pe doman
Italiano: si rammenta di quella ragazzina che abitava di fronte a me?

Ligure: scià se sovvëgne quella figgetta ch’a stava in faccia à mi?
Italiano: si è arrampicata sul ramo

Ligure: a s’é arrampinâ in sciô rammo
Italiano: il ramo si è rotto e le mele sono cadue

Ligure: a ramma a s’é rotta e e meie son cheite
Italiano: la scienza non è il mio ramo

Ligure: a sciensa a no l’é o mæ rammo
Italiano: nello stemma compare un leone rampante dorato

Ligure: into stemma gh’é un lion rampante d’öo
Italiano: appena usciti dal porto hanno issato la randa

Ligure: comme son sciortii da-o pòrto an ïsou a randa
Italiano: il cielo si rannuvola

Ligure: o çê o s’accabanna
Italiano: il paziente ha rantolato tutta la notte

Ligure: o paçiente o l’à rantegou pe tutta a neutte
Italiano: i rantoli del malato mi preoccupano

Ligure: e ranteghe do maròtto me fan preoccupâ
Italiano: camminano rapidamente per evitare la pioggia

Ligure: cammiñan avviou pe schivâ l’ægua
Italiano: quella discussione ha causato un’incrinatura nel loro rapporto

Ligure: quella discuscion a l’à caxonou unn’avveneuia inta seu relaçion
Italiano: un’occasione così è davvero rara!

Ligure: unn’occaxon pægia a l’é ræa pe in davei!
Italiano: togliere la muffa con un raschietto

Ligure: allevâ a moffa con un rasccin
Italiano: la barca è passata rasente la spiaggia

Ligure: a barca a l’é passâ a-a randa da ciazza
Italiano: la macchina è passata rasente senza nemmeno rallentare

Ligure: a machina a l’é passâ a-a randa sensa manco rallentâ
Italiano: hanno rassegnato l’incarico

Ligure: an renonçiou à l’incarrego
Italiano: l’azienda ha rassicurato che non ci saranno aumenti

Ligure: l’açienda a l’à asseguou che no ghe saià di aumenti
Italiano: ho cercato di rassicurare un’amica in difficoltà

Ligure: ò çercou de dâ do cheu à unn’amiga in difficoltæ
Italiano: usiamo il rastrello per raccogliere le foglie cadute in giardino

Ligure: addeuviemmo o rastello pe accheugge e feugge cheite into giardin
Italiano: dove hai messo il rastrello di legno?

Ligure: donde ti l’æ misso o rastello de legno?
Italiano: il gatto ha inseguito un ratto

Ligure: o gatto o l’à scorrio un ratto
Italiano: al telefono sembrava rauco per il raffreddore

Ligure: pe telefono o paiva röco apreuvo a-o refreidô
Italiano: mi porti un piatto di ravioli al sugo di carne e porcini, per piacere

Ligure: scià me pòrte unna xatta de ravieu co-o tocco de carne e fonzi neigri, pe piaxei
Italiano: il partito della presidente è stato accusato di razzismo

Ligure: o partio da prescidente o l’é stæto accaxonou de razziximo
Italiano: hanno tagliato la testa al re

Ligure: an taggiou a testa a-o re
Italiano: il re di quadri

Ligure: l’òmmo de dinæ
Italiano: ha arroccato il re

Ligure: a l’à inroccou o re
Italiano: hanno realizzato una nuova pista ciclabile in città

Ligure: an realizzou unna neuva pista da biçiclette in çittæ
Italiano: ha realizzato poco, ma almeno ha coperto le spese

Ligure: a gh’à guägno pöco, ma a-o manco a l’à coverto e speise
Italiano: pian piano ha realizzato la gravità della situazione

Ligure: cian cianin o s’é dæto conto da gravitæ da scituaçion
Italiano: tutti i miei sogni si sono realizzati!

Ligure: tutti i mæ dexidëi en intravegnui!
Italiano: la realizzazione del progetto ha richiesto mesi di lavoro

Ligure: a realizzaçion do progetto a l’à domandou di meixi de travaggio
Italiano: la realtà è che non lo so

Ligure: a veitæ a l’é che no ô sò
Italiano: confonde la realtà e l’immaginazione

Ligure: o confonde a realtæ e a fantaxia
Italiano: recare notizie positive

Ligure: portâ de boñe neuve
Italiano: recarsi al lavoro

Ligure: anâ in sciô travaggio
Italiano: il concerto ha avuto recensioni favorevoli dalla critica

Ligure: o conçerto o l’à avuo de reçenscioin poxitive da-a critica
Italiano: recentemente sono stato a Sant’Olcese

Ligure: son stæto à Sant’Orçeise che no l’é guæi
Italiano: le pecore dormono nel loro recinto

Ligure: e pegoe dòrman inta seu cioenda
Italiano: il cane è scappato dal buco nel recinto

Ligure: o can o l’é scappou da-o pertuso da cioenda
Italiano: abbiamo installato una recinzione intorno al giardino per tenere lontani i cinghiali

Ligure: emmo installou unna cioenda d’in gio a-o giardin pe tegnî lontan i pòrchi sarvæghi
Italiano: Francesca ha recitato la poesia davanti alla zia

Ligure: a Françesca a l’à reçitou a poexia davanti a-a lalla
Italiano: recitare in una commedia

Ligure: reçitâ inte unna comedia
Italiano: ho recuperato tutti i quadri che mi erano stati rubati

Ligure: ò recoverou tutti i quaddri che m’ean stæti arröbæ
Italiano: dopo questa partita devo proprio recuperare le forze

Ligure: dòppo sta partia ò pròpio da repiggiâ e fòrse
Italiano: il vigile ha redarguito l’automobilista che aveva parcheggiato male

Ligure: o cantonê o l’à dæto un cicchetto a-o conduttô ch’o l’aiva parchezzou mâ
Italiano: l’hai dichiarato il reddito all’esattore?

Ligure: ti l’æ deciarou a rendia à l’esattô?
Italiano: grazie ai contratti collettivi, i lavoratori hanno ottenuto un aumento del reddito

Ligure: graçie a-i contræti collettivi, i louanti an ottegnuo unna montâ do reddito
Italiano: ci hanno dato ottime referenze su di te

Ligure: n’an dæto e ciù boñe informaçioin in sce de ti
Italiano: ovunque mi presentassi, mi chiedevano referenze

Ligure: donde me presentava, me domandavan da chi poeivan anâ pe avei e mæ informaçioin
Italiano: abbiamo preso il modello precedente come referenza

Ligure: emmo piggiou o modello avanti comme referensa
Italiano: il ragazzino saltava di gioia per il regalo

Ligure: o figgeu o sätava de feliçitæ apreuvo a-o regallo